KIRJALLINEN KYSYMYS E-3684/00 esittäjä(t): Daniel Varela Suanzes-Carpegna (PPE-DE) komissiolle. Euroopan aluekehitysrahaston (EAKR) määrärahat ja täytäntöönpano.



Virallinen lehti nro 340 E , 04/12/2001 s. 0004 - 0005



KIRJALLINEN KYSYMYS E-3684/00 esittäjä(t): Daniel Varela Suanzes-Carpegna (PPE-DE) komissiolle (29. marraskuuta 2000) Aihe: Euroopan aluekehitysrahaston (EAKR) määrärahat ja täytäntöönpano Voiko komissio kertoa, kuinka paljon kukin jäsenvaltio sai Euroopan aluekehitysrahastosta määrärahoja ohjelmointikaudella 1994-1999? Mikä oli näiden määrärahojen täytäntöönpanoaste kussakin jäsenvaltiossa? Voiko komissio kertoa, kuinka paljon kukin jäsenvaltio on saanut Euroopan aluekehitysrahastosta määrärahoja vuonna 2000? Mikä on tähän mennessä ollut näiden määrärahojen täytäntöönpanoaste kussakin jäsenvaltiossa? Mikä on komission arvio EAKR:n määrärahojen täytäntöönpanosta kussakin edunsaajavaltiossa ohjelmointikaudella 1994-1999? Mikä on komission arvio EAKR:n määrärahojen täytäntöönpanosta kussakin edunsaajavaltiossa vuonna 2000 (tähän päivään mennessä)? Onko mahdollista, että komissio määräisi oikaisemaan EAKR:n täytäntöönpanoa niissä edunsaajavaltioissa, jotka eivät pane määrärahoja kokonaisuudessaan ja asianmukaisesti täytäntöön? Olisiko mahdollista siirtää käyttämättömiä määrärahoja niihin EAKR:sta tukea saaviin valtioihin, jotka toteuttavat kokonaisuudessaan ja tehokkaasti osoitetut varat? Michel Barnier'n komission puolesta antama täydentävä vastaus (5. kesäkuuta 2001) Jäsenvaltioiden Euroopan aluekehitysrahastosta (EAKR) ohjelmakaudeksi 1994-1999 myöntämät määrärahat esitetään seuraavassa taulukossa. Määrärahojen täytäntöönpanoaste on 100 prosenttia, koska ohjelmille osoitetut määrärahat sidottiin kokonaisuudessaan. >TAULUKON PAIKKA> EAKR:sta vuodeksi 2000 myönnetyt määrärahat ja niiden täytäntöönpanoaste vuoden lopussa esitetään maakohtaisesti seuraavassa taulukossa: >TAULUKON PAIKKA> Sitä vuodeksi 2000 tarkoitettua osaa määrärahoista, jota ei kohdennettu etukäteen rahastokohtaisesti, ei ole pantu täytäntöön, ja se siirretään ohjelmointikaudelle 2002-2006 6. toukokuuta 1999 tehdyn toimielinten välisen sopimuksen 17 kohdan määräysten mukaisesti. Ohjelmille osoitetut määrärahat sidottiin kokonaisuudessaan niitä koskevan suunnitelman mukaisesti. Tosiasiallinen täytäntöönpanoaste on tiedossa kuitenkin vasta ohjelmien päätyttyä; ensimmäiset ohjelmat päättyvät kesäkuussa 2001. Komissio suoritti määrärahojen uudelleenjaon eri ohjelmien välillä jo vuonna 1998 niiden koon sekä sen mukaan, miten tehokasta varojen toteuttaminen on eri ohjelmissa. Sen jälkeen kun siirrettyjä määrärahoja koskevat rahoitussitoumukset on toteutettu vuoden 1999 lopussa ja vuonna 2000, kyseisiä määrärahoja ei voida enää kohdentaa uudelleen. Uuden ohjelmakauden 2000-2006 osalta rakennerahastoja koskevista yleisistä säännöksistä 21 päivänä kesäkuuta 1999 annetussa neuvoston asetuksessa (EY) N:o 1260/99(1) säädetään suoritusvarauksen kohdentamisesta, jonka tarkoituksena on voida myöntää ylimääräisiä varoja sellaisille muita tärkeämmille ohjelmille, joihin sisältyy muita enemmän mahdollisuuksia toteuttaa varoja. Komission päättämä ohjeellinen varainkäyttösuunnitelma, joka julkaistaan Euroopan yhteisöjen virallisessa lehdessä, sitoo komissiota jäsenvaltioihin nähden. Komission on noudatettava kyseistä suunnitelmaa erittäin tarkasti, ja se voi muuttaa sitä ainoastaan julkisesti tekemällä sen muuttamista koskevan riittävän perustellun päätöksen. Muuttaminen ei tule kysymykseen ohjelmasuunnittelun tässä vaiheessa. Koheesiorahastosta myönnettyjen määrärahojen täytäntöönpanoa ja toteuttamatta jääneiden koheesiorahaston varojen mahdollista siirtämistä koskevien kysymysten osalta komissio pyytää arvoisaa parlamentin jäsentä tutustumaan parlamentin jäsenen kirjalliseen kysymykseen E-3683/00 viime huhtikuun 5. päivänä annettuun vastaukseen. (1) EYVL L 161, 26.6.1999.